钦定古今图书集成/明伦汇编/官常典/第358卷 > 刘台
## 钦定古今图书集成/明伦汇编/官常典/第358卷 > 刘台

按《明外史》本传：“台字子畏，安福人。隆庆五年进士。授
刑部主事。万历初，改御史，巡按辽东。张居正柄国，台
疾其专恣，四年正月上疏曰：‘臣闻进言者皆望陛下
以尧舜，而不闻责辅臣以皋夔。何者？陛下有纳谏之
明，而辅臣无容言之量也。高皇帝鉴前代之失，不设
丞相，事归部院，势不相摄而职《易》称。文皇帝始置内’”
阁，参预机务，其时官阶未峻，无专肆之萌。二百年来，
即有擅作威福者，尚惴惴然避宰相之名而不敢居，
以祖宗之法在也。惟大学士张居正偃然以相自处。
自高拱被逐，擅威福者三四年矣。每闻谏官侵及之，
必曰：“吾守祖宗法”，臣请即以祖宗法正之。祖宗进退
大臣以礼，先帝临崩，居正托疾以逐，拱，不得少留，既
又文致之王大臣狱。及正论籍籍，则抵拱书，令勿惊
死。夫拱擅则有矣，逆未闻也。既迫逐以示威，又遗书
以市德，徒使朝廷无礼于旧臣。祖宗之法若是乎？祖
宗朝非开国元勋，生不公，死不王，成国公朱希忠生
非有奇功也，居正违祖训，赠以王爵。给事中陈吾德
一言而外迁，郎中陈“有年一争而斥去，臣恐公侯之
家，布贿厚施，缘例陈乞，将无底极。”祖宗之法若是乎？
祖宗朝用内阁冢宰，必由廷推。今居正私荐用张四
维、张瀚。四维在翰林，被论者数矣，其始去何为也？不
任教习庶吉士也。四维之为人也，居正知之熟矣。知
之而顾用之，无亦以四维善机权，多凭借，自念亲老，
旦暮不测，二三年间谋起复，任四维，其身后托乎？瀚
生平无善状，巡抚陕西，赃秽狼籍。及骤躐铨衡，唯诺
若簿吏然。每一官缺，必请命居正。所指授者，非楚人
亲戚知识，则亲戚所援引也；非宦楚受恩私故，则恩
故之党助也。为瀚者日取四方小吏权其贿赂，而其
他则徒拥虚名。闻居正贻南京都御史赵锦书台谏，
毋议及冢宰。则居正之胁制在朝言官，又可知矣。祖
宗之法如是乎？祖宗朝诏令不便，部臣犹訾阁拟之
不审。今得一严旨，居正辄曰：“我力调剂故止”是；得一
温旨，居正又曰：“我力请而后得之。”由是畏居正者甚
于畏陛下，感居正者甚于感陛下。《洪范》曰：“臣无有作
福作威。”今者威福自己，目“无朝廷祖宗之法若是乎？”
祖宗朝一切政事，台省奏陈，部院题覆，抚按奉行，未
闻阁臣有举劾也。乃居正定令抚按考成章奏，每具
二册，一送内阁，一送六科。抚按延迟，则部臣纠之；六
部隐蔽，则科臣纠之；六科隐蔽，则内阁纠之。夫部院
分理国事，科臣封驳奏章，举而劾之，其职也。阁臣衔
列翰林，止“备顾问，从容论思而已。居正创为是说，欲
胁制科臣，拱手听令，祖宗之法若是乎？至于按臣回
道考察，苟非有大败类者，常不举行，盖不欲重挫抑
之。近日御史俞一贯以不听指授，调之南京，由是巡
方短气，莫敢展布，所惮独科臣耳。居正于科臣，既啖
之以迁转之速，又恐之以考成之迟，谁肯舍其”便利，
甘彼𬺈龁，而尽死言事哉？往年赵参鲁以谏迁，犹曰
“外任也。”余懋学以谏罢，犹曰“禁锢也。”今傅应祯则谪
戍矣，又以应祯故而及徐贞明、乔岩、李祯矣。摧折言官，仇视正士，祖宗之法如是乎？至若为固宠计，则献
白莲、白燕，致诏旨责让，传笑四方矣。规利田宅，则诬
辽王以重罪，而夺其府地。今武冈王又得罪矣。为子
弟谋举乡试，则许御史舒鳌以京堂，布政施尧臣以
巡抚矣。起大第于江陵，费至十万。制拟《宫禁》，遣锦衣
官校监治，乡郡之脂膏尽矣。恶黄州生儒，议其子弟
幸售，则假县令，他事穷治无遗矣。编修李维桢偶谈
及其豪富，不旋踵即外斥矣。盖居正之贪，不在文吏
而在武臣，不在“内地，而在边鄙。不然，辅政未几，即富
甲全楚，何由致之？宫室舆马，姬妾奉御，同于王者，又
何由致之？在朝臣工，莫不愤叹，而无敢为陛下明言
者，积威之劫也。臣举进士，居正为总裁。臣任部曹，居
正荐改御史。臣受居正恩亦厚矣，而今敢讼言攻之
者，君臣谊重，则私恩有不得而顾也。愿陛下察臣愚
悃，损抑相权，毋俾偾事误国，臣死且不朽。”疏上，居正
怒甚，廷辩之曰：“在令巡按不得报军功。去年辽东大
捷，台违制妄奏，法应降谪。臣第请旨戒谕，而台已不
胜愤。后傅应祯下狱，究诘党与，初不知台与应祯同
邑厚善，实有所主。乃妄自惊疑，遂不复顾藉，发愤于
臣。且台为臣所取士，二百年来，无门生劾师长者，计
惟一去谢之。”因辞政，伏地泣，不肯起。帝为降御座，手
掖之，慰留再三。居正强诺，犹不出视事。帝遣司礼太
监孙隆赍手敕宣谕，乃起。遂捕台至京师，下诏狱，命
廷杖百，远戍。居正阳具疏救，乃除名为民。而恨台刺
骨，计必杀之。台巡按时，辽东巡抚张学颜杀降冒功，
惧台摘发，日遣人伺其门。会台劾居正，学颜侦之，误
谓劾己，诣台乞免。台愤然作色曰：“豺狼当道，安问狐
狸？”学颜初喜得无劾，既而大恨之。及入为户部，诬台
私赎锾。居正大喜，属御史于应昌巡按辽东核之，而
令王宗载巡抚江西，廉台里中事。应昌遂会巡抚周
咏诬台侵四千金，宗载会巡按御史鞫讯。御史陈世
宝比宗载实其事以闻，遂戍台广西。台父震龙，弟国
俱坐罪。台至浔州，未几，饮于戍主所，归而暴卒。是日，
居正亦卒。明年，御史江东之讼台冤，劾宗载、应昌。诏
复台官，罢宗载、应昌，下所司廉问。南京给事中冯景
隆因言“咏与应昌共陷台，应昌已罢，咏尚为蓟辽总
督，亦宜罢。”南京御史孙继先亦发学颜陷台罪。帝方
庇学颜，以景隆疏中并劾李成梁，学颜为成梁讼，继
先又并劾学颜。成梁乃谪景隆蓟州判官，继先临清
州判官，置学颜不问。已而刑部奏言：“江西巡抚曹大
埜勘报，前抚臣宗载，以密帖示推官陈伸，嗾谢耀，诬
奏伸为办装资遣赴京，皆有状。辽东巡抚李松勘报，
前按臣应昌，阴令参政张”崇功、副使周于德威胁证
佐，虚坐赃私，宗载等皆应以故入论。奏上，耀坐死，宗
载远戍，应昌、咏、伸除名，崇功、于德降黜有差。世宝先
呕血死。给事中刘尚志追劾之，夺其敕命。学颜亦不
安其位而去。赠台光禄少卿，荫一子。天启初，追谥《毅
思》。